**Anexa la H.C.L nr.11/20.02.2025**

**REGULAMENT**

**de taiere, toaletare, valorificare si plantare in compensare a arborilor si arbustilor, aflati pe domeniul public si privat al Comunei Pietroasele**

**Art.1.** Prezentul Regulament reglementeaza taierile definitive si taierile de intretinere si/sau corectie a pomilor fructiferi, arborilor si arbustilor aflati pe terenuri apartinand domeniului public si domeniului privat al comunei Pietroasele astfel: spatiile verzi situate de-a lungul arterelor de circulatie, spatii verzi din cartierele de locuit, spatii verzi din parcuri de recreere, spatii verzi din incintele unitatilor de invatamant, gradinitelor, caminelor culturale, in alte locuri apartinand domeniului public sau privat al comunei.

 **Art.2.** Taierile definitive si taierile de intretinere si/sau corectie a arborilor si arbustilor aflati pe terenuri apartinand domeniului public si domeniului privat al comunei Pietroasele se fac in conditiile legii, in baza avizului dat de Comisia de avizare a taierilor de arbori de pe terenuri apartinand domeniului public sau privat al comunei Pietroasele,

**Art. 3.** (1). Comisia de avizare a taierilor de arbori de pe terenuri apartinand domeniului public sau privat al comunei Pietroasele, primeste si analizeaza cererile care au ca obiect taieri de arbori de la baza, taieri de intretinere sau de corectie, ori alte interventii asupra arborilor si arbustilor aflati pe domeniul public sau privat al comunei Pietroasele si le avizeaza favorabil sau nefavorabil, in aceasta ultima situatie motivand hotararea.

**(2)**.Comisia se intruneste ori de cate ori este necesar. la convocarea presedintelui,

**(3).** Convocarea se face prin orice mijloc de comunicare, de catre secretarul comisiei, cu cel putin o zi inainte de data sedintei.

**(4).**Modul de lucru al comisiei, inclusiv deplasarile in teren pentru vizitarea amplasamentului si verificarea situatiilor, se stabilesc de catre presedintele acesteia.

**(5).** Cererile privind taierile de arbori si arbusti, pot fi formulate de catre persoane fizice sau persoane juridice, vor cuprinde datele de identificare ale solicitantilor, informatiile de contact, precum si expunerea pe scurt a situatiei care face obiectul solicitarilor,

**(6).**Cererile se depun la secretarul comisiei de avizare, care vor fi inaintate in timp operativ presedintelui acesteia, care va dispune necesitatea convocarii comisiei.

**(7).**Avizele comisiei se dau cu votul majoritatii membrilor sai si se comunica primarului, care va dispune indeplinirea demersurilor legale cu privire la taiere sau toaletare si transportul masei lemnoase.

**(8)**. La avizarea taierilor de arbori si arbusti, comisia va avea in vedere anumite conditii restrictive impuse de legislatia in vigoare referitoare la regimul special al unor specii de arbori.

**(9).** Lucrarile comisiei se consemneaza intr-un proces verbal.

**(10).** Rezultatul analizei solicitarilor depuse cu privire la taierile de arbori sau arbusti de pe domeniul public sau privat al comunei Pietroasele, se va comunica petitionarilor.

**Art. 4.(1)** Depozitarea , valorificarea, utilizarea masei lemnoase rezultate in urma taierii arborilor sau arbustilor de pe domeniul public sau privat se va face cu aprobarea primarului comunei Pietroasele.

 (2).Pretul pentru comercializarea materialului lemnos rezultat in urma toaletarii si taierii arborilor si arbustilor este de 350 lei/m.c.

(3) In functie de solicitarile facute, se poate dona material lemnos scolilor, gradinitelor si bisericilor.

**Art. 5.(1)** Taierile definitive sunt taierile efectuate de la baza arborilor sau scoaterea din radacina, care se avizeaza si se executa in urrnatoarele conditii:

**a**.arborele este uscat ori prezinta un grad ridicat de uscare sau se afla in stare fiziologica puternic degradata (prezinta scorburi, crapaturi adanci)

**b.** arborele are varsta biologica inaintata si/sau prezinta pericol iminent de prabusire, in cazul unor fenomene meteorologice extreme (vant puternic, furtuna, inundatii, caderi mari de zapada, etc)

 **c.** arborele este inclinat, fara semne de reechilibrare, prezentand pericol de prabusire si implicit riscul producerii unor accidente sau pagube materiale, pe fondul producerii unor fenomene meteo extreme.

**d.** sistemul radicular al arborelui afecteaza retelele tehnico-edilitare sau structura de rezistenta a unei constructii,

**e.**arborele este situat pe amplasamentul unei viitoare constructii, pentru care s-a obtinut autorizatie de construire.

**f.** arborele se afla la o distanta mica fata de zidurile cladirilor de locuinte, sau ale cladirilor in care se desfasoara activitati administrative ori comerciale si creeaza in mod evident neajunsuri, persoanelor care Iocuiesc sau, dupa caz, desfasoara activitati in acestea,

**g.** coroanele arborilor aflati in palcuri se intrepatrund, datorita nerespectarii distantelor minime de plantare sau cresterii necontrolate a acestora, ceea ce impiedica dezvoltarea normala si armonioasa.

 **(2)** In cazul taierilor de la baza sau a scoaterii din radacina, este obligatorie replantarea de arbori intr-o masura in care sa compenseze masa foliara distrusa cu ocazia lucrarilor.

**Art 6.(1)** Taierile de intretinere si cele de corectie ale arborilor si arbustilor se executa numai in perioadele optime pentru:

**a.** inaltarea coronamentului sau pentru regenerare (se urmareste reintinerirea coroanei );

**b.** taierea ramurilor crescute din muguri dorminzi, pentru a impiedica deprecierea calitatii arborilor,

**c.** suprimarea ramurilor uscate, partial uscate sau rupte si a ramurilor aglomerate care impiedica patrunderea luminii naturale in cladiri ;

**d.** reducerea coroanei atunci cand aceasta afecteaza acoperisurile, terasele sau peretii cladirilor, retelele tehnico-edilitare aeriene, impiedica vizibilitatea semnelor de circulate sau iluminatul pe timp de noapte;

**(2)** Perioada optima pentru taierile de intretinere pentru arbori si arbusti este perioada de repaus vegetativ, cuprinsa intre 15 noiembrie — 31 martie. In afara perioadei optime se pot executa taieri de arbori si arbusti, constand in:

a. taierea ramurilor care afecteaza retelele si/sau corpurile de iluminat pentru iluminatul stradal;

b.taierea ramurilor care afecteaza vizibilitatea indicatoarelor rutiere;

c.taierea ramurilor care afecteaza cladirile de locuinte, peretii sau acoperisul imobilelor;

d.taierea arborilor uscati in totalitate, a ramurilor uscate sau afectate de evenimente meteorologice extreme si care prezinta pericol imminent de cadere.

**(3)** Se considera situatii de urgenta prezenta unor arbori afectati de furtuna, in pericol real de prabusire si degajarea arterelor de circulatie stradale si pietonale, a cailor de acces si incintelor, precum si a semnelor de circulatie si a retelelor aeriene de utilitati (electricitate, telefonie, etc.);

**(4)**Toaletarea arborilor si arbustilor se va realiza in prezenta si indrumarea unui specialist in domeniul forestier.

**(5)**Pentru evitarea intrarii in declin sau colaps se interzice toaletarea drastica/amputarea coronamentului sau orice tundere prin care se inlatura mai mult de 1/3 din coronament.

**(6).**Nu se vor executa lucrari de taiere si/sau toaletare pentru urmatoarele motive invocate:

- imbunatatirea semnalului telefonic, radio – tv;

- marirea gradului de insorire a imobilului;

- caderi de frunze, fructe, seminte, polen;

**(7)**Pentru arborii cu un grad mare de inclinare, care reprezinta pericol public, nu se vor executa lucrari de toaletare, preferandu-se taierea definitive si inlocuirea cu un arbore tanar si sanatos.

 **Art. 7.** In cazul arborilor ornamentali (tei, salcam, castan, artar, mesteacan, stejar) plantati pe spatiile verzi din domeniul public, precum si al celor plantati in aliniamente in lungul strazilor este interzisa interventia cu taieri in coroana acestora, cu exceptia lucrarilor de eliminare a ramurilor uscate sau a celor care afecteaza siguranta traficului pietonal si rutier, a imobilelor aflate in apropiere, precum si a celor de pe traseul retelelor tehnico-edilitare aeriene.

**Art. 8.** (1)Taierea arborilor de nuc din afara fondului forestier se face numai cu avizul Directiei pentru Agricultura si Dezvoltare Rurala si in conditiile Legii nr. 348/2003, numai in urmatoarele cazuri:

**a.**nuci uscati;

**b.** nuci aflati pe suprafete pe care s-a autorizat construirea de obiective si a caror taiere nu se poate evita;

c. nuci dezradacinati din cauze naturale.

d.Nuci care pun in pericol constructiile civile;

e.nuci care produc pagube culturilor agricole

 (2)Taierile se vor efectua numai dupa operatiunea de marcare de catre operatorul silvic

**Art.9**. Nerespectarea prevederilor prezentei hotarari constituie contraventie si incalcarea prevederilor sale se sanctioneaza cu amenda dupa cum urmeaza:

1. de la 100 lei la 200 lei pentru persoane fizice;
2. de la 1000 lei la 2000 lei pentru persoane juridice.

**Art10.** (1) Constatarea contraventiilor prevazute la art.9 si aplicarea sanctiunilor se fac de catre primar sau imputerniciti ai acestuia cu respectarea O.G. nr.2/2001 privind regimul juridic al contraventiilor

(2) Contravaloarea amenzilor aplicate in baza hotararii de catre persoanele imputernicite in acest scop de catre primar, se face venit la bugetul local si va fi folosita pentru finantarea suplimentara a activitatilor de intretinere, dezvoltare si regenerare a spatiilor verzi.

**Presedinte de sedinta, Secretar general cu delegatie,**

**Intocmit,**

**Viceprimar, \_\_\_\_\_\_\_\_\_\_\_\_\_\_\_\_\_**

**Compartiment agricol,\_\_\_\_\_\_\_\_\_\_\_**